b'\n_START_ARTICLE_\nKarolinas (Palenk\xc4\x97s vaivadija)\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1ioje teritorijoje gyveno lietuviams artima balt\xc5\xb3 gentis \xe2\x80\x93 jotvingiai. Nuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. XVIII a. dar t\xc4\x99s\xc4\x97si Sengir\xc4\x97s kolonizacija, \xc4\xaf vietoves prie Bal\xc4\x8dio e\xc5\xbeero k\xc4\x97l\xc4\x97si kolonistais sentikiai i\xc5\xa1 Rusijos, tuo pa\xc4\x8diu nor\xc4\x97dami i\xc5\xa1vengti patriarcho Nikono persekiojam\xc5\xb3. Pirmieji persik\xc4\x97l\xc4\x97liai pasirod\xc4\x97 dar prie\xc5\xa1 1780 m., pakviesti \xc5\xa1i\xc5\xb3 \xc5\xbeemi\xc5\xb3 valdytojo Sanoko pataurininko Adomo Gela\xc5\xbeevskio. 1796 m. susik\xc5\xabr\xc4\x97 gyvenviet\xc4\x97 Karolinas \xe2\x80\x93 dvarininkas Liudvikas Skanpskis vien\xc4\x85 i\xc5\xa1 savo palivark\xc5\xb3 pavadino \xc5\xbemonos Karolinos vardu. 1827 m. kaime buvo 19 d\xc5\xabm\xc5\xb3 (sodyb\xc5\xb3) ir 159 gyventojai. Po 1831 m. sukilimo palivarkas su visomis \xc5\xbeem\xc4\x97mis caro adinistracijos buvo nusavintas imperijos naudai. Rusijos valdininkai, siekdama sentikius pritraukti prie sta\xc4\x8diatiki\xc5\xb3 ba\xc5\xbeny\xc4\x8dios, prad\xc4\x97jo jiems dalinti netoliese esanti \xc4\x8ce\xc5\xa1kin\xc4\x97s mi\xc5\xa1k\xc4\x85, susik\xc5\xabr\xc4\x97 naujak\xc5\xabri\xc5\xb3 gyvenviet\xc4\x97, vadinama \xc4\x8ce\xc5\xa1kine, o v\xc4\x97liau Pokrovsku. Nuo 1843 m. jau visas kaimas \xc4\xafvardijimas Pokrovsku (vietos lietuvi\xc5\xb3 \xc5\xa1aukiamas Pakrausku), o buvusiame Karolino palivarke pagal caro r\xc5\xabm\xc5\xb3 arcitekto Konstantino Thono projekt\xc4\x85 1846-54 m. pastatyta Dievo Motinos Glob\xc4\x97jos cerkv\xc4\x97. Administraci\xc5\xa1kai Pokrovskas buvo pavaldus Gib\xc5\xb3 vals\xc4\x8diui su centru Gib\xc5\xb3 kaime. Po kiek laiko jau ir vals\xc4\x8dius buvo pervadintas \xc4\xaf Pokrovsko, nors jo centras i\xc5\xa1liko Gibuose. Apylink\xc4\x97se gyven\xc4\x99 462 sentikiai (1856 m.) priklaus\xc4\x97 piliponie\xc4\x8diams (sentiki\xc5\xb3 at\xc5\xa1aka) ir toliau laik\xc4\x97si savo tradicij\xc5\xb3, religines apeigas atlikdavo slaptai. Susik\xc5\xabrus nepriklausomai Lenkijos valstybei, cerkv\xc4\x97 buvo atduota katalikams ir perstatyta: 1921 m. ba\xc5\xbeny\xc4\x8dia konsekruota \xc5\xa0ventos \xc5\xa0eimynos vardu, bizanti\xc5\xa1kai \xc5\xa1ventovei b\xc5\xabdingi apval\xc5\xabs bok\xc5\xa1teliai buvo pa\xc5\xa1alinti. Pirm\xc4\x85j\xc4\xaf pasaulin\xc4\xaf kar\xc4\x85 i\xc5\xa1gyven\xc4\x99 kaimo sta\xc4\x8diatikiai toliau meld\xc4\x97si gretimoje Pogo\xc5\xbeeleco cerkv\xc4\x97je. Gyvenvietei buvo gr\xc4\x85\xc5\xbeintas senasis \xe2\x80\x93 Karolino \xe2\x80\x93 vardas. Po Antrojo pasaulinio karo sentiki\xc5\xb3 kaime nebeliko. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. 1975-1998 m. priklaus\xc4\x97 Suvalk\xc5\xb3 vaivadijai.'